"Eesti otsib superstaari" finaalsaates astuvad üles ka Ott Lepland ja Liis Lemsalu - Publik
Saku Suurhallis astuvad lavale kõik finalistid, seega on kindlasti võimalik näha oma lemmikut – Uudo Seppa, Sissi Nylia Benitat, Jennifer Marisse Cohenit, Jaagup Tuisku, Merilin Mälku, Hele-Mai Mängelit, Rauno Gutmani, Carlos Ukaredat, Helis Järvepere-Luike ja Anette Maria Rennitit. Kohtunikelauas on Mihkel Raud, Eda-Ines Etti ja Koit Toome, ning õhtut juhib sarmikas Karl-Erik Taukar.
Despacito, Shakira, Nirvana ja Kings of Leon ehk "Eesti otsib superstaari" toob pühapäeval ekraanile ladina hitid ja rokilaulud (2) 09.05.2018
FOTO | "Eesti otsib superstaari" finalistid käisid Soomes võidusinglit salvestamas 09.05.2018
Lisaks näevad vaatajad üllatusesinemisi varasemate hooaegade superstaaridelt. Tänavuse staarisaate osalejad kohtusid üllatusesinejate ja saate võitjate Liis Lemsalu ja Ott Leplandiga ja said teada, kuidas nende elu pärast superstaarisaadet välja nägi ja mida peaks staarielu puhul silmas pidama.
„Kui ma vaatasin seda noort seltskonda, kes siin täna oli, siis paratamatult endalegi meenusid superstaarisaate ajad. Mõned vead, mis artistid, eriti noored, oma karjääri algul teevad, on see, et ollakse kuskil pildis, telesaates – läheb väga hästi ja siis peale seda kuidagi natuke liiga kaua üritatakse sellel laineharjal purjetada. Tegelikult see laine tuleb oluliselt kiiremini maha tagasi, kui arvatakse.
Mina arvasin ka, kui superstaarisaate võitsin, et jääbki nii – kontserditel on hordid elu lõpuni! Tegelikult tuleb koguaeg teha tööd ja näha vaeva, et olla pildis ja olla inimestele huvitav. Saated tulevad ja lähevad, aga ikkagi see muusika, mida sa teed, on permanentne, ning on see, mille pärast inimesed aastaid tulevad kontsertidele,“ kommenteeris Lepland.
"Eesti otsib superstaari" finaal juba 3. juunil kell 20.00 TV3s!